Okresná prokuratúra Bánovce nad Bebravou 
K Zornici 892, 957 01 Bánovce nad Bebravou 	

Sp. zn. : Pv 259/12/3301	Bánovce nad Bebravou, 13.1.2015
EEČ : 2-23-5-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bánovce n/Bebravou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bánovce n/Bebravou zo dňa 2.4.2013, spisová značka Pv 259/12/3301, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Obvinený dňa 20.03.2012 v poobedňajších hodinách prišiel v lesnom poraste č. 105700 zv. Chrásky v k.ú. obce Šišov k vopred prichystanému odpílenému kmeňu stromu čerešňa vtáčia, kde bez príslušného povolenia za pomoci nakladača Manitou naložil kmeň čerešne na vlečku traktora Zetor 70 11, na ktorej uvedený kmeň čerešne odviezol za účelom ďalšieho spracovania do obce Veľké Hoste, čím si prisvojil cudziu vec tým, že sa jej zmocnil, a túto odcudzil z pozemku, ktorý patrí do lesného pôdneho fondu, čím poškodenému majiteľovi lesného porastu a to spoločnosti XXXXX, Odštepný závod XXXXX, IČO: XXXXX - 07 spôsobil podľa vyčíslenia škody škodu vo výške 419,27 Eur s DPH. 

Uznesením prokurátora Okresnej prokuratúry Bánovce n/Bebravou zo dňa 2.4.2013, spisová značka Pv 259/12/3301, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
XXXXX prokuratúry v Bánovciach nad Bebravou uznesením sp. zn. Pv 259/12/3301 podľa § 216 ods. 1 Trestného poriadku podmienečne zastavil trestné stíhanie vedené proti obvinenému XXXXX pre prečin krádeže podľa § 212 odsek 2 písmeno d) Trestného zákona, ktorého sa dopustil tým spôsobom, 

že

dňa 20.03.2012 v poobedňajších hodinách prišiel v lesnom poraste č. 105700 zv. Chrásky v k.ú. obce Šišov k vopred prichystanému odpílenému kmeňu stromu čerešňa vtáčia, kde bez príslušného povolenia za pomoci nakladača Manitou naložil kmeň čerešne na vlečku traktora Zetor 70 11, na ktorej uvedený kmeň čerešne odviezol za účelom ďalšieho spracovania do obce Veľké Hoste, čím si prisvojil cudziu vec tým, že sa jej zmocnil, a túto odcudzil z pozemku, ktorý patrí do lesného pôdneho fondu, čím poškodenému majiteľovi lesného porastu a to spoločnosti XXXXX, Odštepný závod XXXXX, IČO: XXXXX - 07 spôsobil podľa vyčíslenia škody škodu vo výške 419,27 Eur s DPH. 

Obvinenému bola podľa § 216 ods. 2 Trestného poriadku určená skúšobná doba v trvaní 18 mesiacov, ktorá začala plynúť dňom 11.5.2013. Skúšobná doba podmienečného zastavenia trestného stíhania uplynula dňom 11.11.2014.

Na účely rozhodnutia o osvedčení sa obvineného v skúšobnej dobe podmienečného zastavenia trestného stíhania boli ohľadom jeho osoby zadovážené správa Okresného riaditeľstva PZ Bánovce nad Bebravou, vrátane výpisu z ústrednej evidencie priestupkov, správa obce Veľké Hoste a odpis registra trestov. 

Taktiež bola zabezpečená správa z mediácie sp.zn. 20M/1/2013 vedenej na Okresnom súde Bánovce nad Bebravou, z ktorej vyplýva, že obvinený uhradil poškodenému škodu vo výške 419,27 Eur, teda v celom rozsahu, v zmysle dohody medzi obvineným a poškodeným.

Podľa 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Preskúmaním predložených listín bolo zistené, že obvinený v určenej skúšobnej dobe podmienečného zastavenia trestného stíhania nespáchal trestný čin. Z evidencie priestupkov bolo zistené, že obvinený sa v priebehu skúšobnej doby nedopustil ani žiadnych priestupkov. Zo správy obce Veľké Hoste taktiež nevyplývajú poznatky, že by podmienečne odsúdený v skúšobnej dobe neviedol riadny život a súčasne v priebehu skúšobnej doby nahradil spôsobenú škodu. Z uvedených dôvodov možno vysloviť záver, že obvinený v priebehu skúšobnej doby viedol riadny život. 

Vzhľadom k vyššie uvedeným skutočnostiam obvinený splnil všetky zákonom predpísané podmienky pre rozhodnutie o osvedčení sa v skúšobnej dobe podmienečného zastavenia trestného stíhania, a preto prokurátor okresnej prokuratúry rozhodol tak, že obvinený sa v zmysle § 217 ods. 1 Trestného poriadku v priebehu skúšobnej doby osvedčil a v trestnom stíhaní sa nebude pokračovať. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marián Kollár
prokurátor